Rosansero

eta|maldekstra| Anser rossii - MHNT
La Rosansero (Chen rossii aŭ Anser rossii) estas birdospecio de la familio de Anasedoj kaj genro Chen aŭ de blankaj anseroj de Nordameriko.

La American Ornithologists' Union lokas tiun specion kaj la aliajn du el la "blankaj anseroj" en la genro Chen pli ol ĉe la pli tradicia genro de "grizaj anseroj" nome Anser.

Tiu ansero reproduktiĝas en norda Kanado, ĉefe en la Rifuĝejo por migrantaj birdoj Reĝino Maud, kaj vintras multe pli sude en la kontinento en Suda Usono kaj foje en norda Meksiko.

La plumaro de tiu specio estas blanka escepte pro la nigraj flugilpintoj. Ĝi estas simila laŭ aspekto al blanka morfo de Neĝansero sed proksimume 40% pli malgranda. Aliaj diferencoj el la Neĝansero estas ke la beko estas pli malgranda en proporcio al sia korpo kaj ne havas la "nigrajn lipojn". La malhela fazo estas tre rara.

La Rosansero estas rara vaganto en Okcidenta Eŭropo, sed ĝi estas komune tenata en kolektoj de akvobirdoj kaj tiele plej verŝajne tiuj birdoj ne estas naturaj sed fuĝintaj. Fuĝintaj aŭ naturiĝintaj specimenoj estas trovataj ofte, kutime kun aliaj naturiĝintaj anseroj kiaj Kanada ansero, Griza ansero kaj Blankvanga ansero. Tamen, individuoj aŭ malgrandaj grupoj kiuj ŝajnas de natura origino videblis en Nederlando kaj Britio.

Tiu specio tiele nomiĝas honore al Bernard R. Ross, grava komercisto de la Kompanio de la Golfo Hudson ĉe Fort Resolution en la Nordokcidentaj Teritorioj de Kanado.  

 Referencoj 

 Literaturo 
   Kriterioj kial tiu specio estas Malplej Zorgiga.


 Eksteraj ligiloj 

 Ross's Goose Chen rossii  - USGS Patuxent Birdidentigejo
 Rosansero - Laboratorio Cornell de Ornitologio
 Rosansero, Informaro kaj fotoj - Suddakotaj Birdoj

Kategorio:Anserenoj
Kategorio:Anasedoj
Kategorio:Anseroformaj
Kategorio:Birdoj de Ameriko
Kategorio:Birdoj de Eŭropo